 ኣብ ውድድር ሚስ ፕሮግረስ ኢንተርናሽናል ብ ሃገራዊ ኣከዳድና ዝተዓወተት ሞዴል ቅሳነት ሞላ ናይዘን ኣደታት ኣከዳድና መጋየጽን ምልክት ሓርነተን ዝሰምይኣ በትሪ ሃደ ስቄን ርሑስ ቖስልን ኣቕሪባ ናብ ከምዚኦም ዝበሉ መድረኻት ኢትዮጵያ ወኪልካ ክትኸይድ ከለኻ መጸውዒኻውን ኢትዮጵያዩ ዝኸውን ብዙሕ ሚልዮን ህዝቢ ወኪለ እንትኸይድ ድማ ናይ ዓደይ ባህልን ትሕዝቶን ከላሊ ኣለኒ ሕዚ ክዳን ኣዴታት ሃደ ስቄ ተኸዲነ ክኸይድ ከለኹ ብዛዕባ እታ ዝሓዝኩዋ ንኡሽቶ ርሕስቲ ቖጽሊ ከይተረፈዮም ሓቲቶምኒ ቅሳነት ብዝረኸበቶ ውጽኢትን ሒዛቶ ብዝቐረበት ባህላዊ ትሕዝቶ ህዝቢ ኦሮሞን ኣዝያ ሕጉስቲያ ኢትዮጵያውያን ሓደ ነቲ ሓደ ድምቀት ኢና እትብል ሞዴል ቅሳነት ኣብዚ ሰዓት ኣነ ናይ ካልእ ሰብ ባህሊ ብምኽባረይ ኩሉ ሰብ ክሕጎስ ኣለዎ ኢለየ ዝሓስብ ኣብ ሕሉፍ ዝተሳተፈትሎም መድረኻት ውድድር ጽባቐ ባህሊ ትግራይ ዘላልዩ ስርሓትን ትሕዝቶታትን ሒዛ ትቐርብ ምንባራ እትዛረብ ሞዴል ቅሳነት ጓል ትግራይ ስለ ዝኾንኩ ወይ ናይ ትግራይ ዘርኢ ሓረግ ስለ ዘለኒ ግን ኩል ግዘ ናይ ትግራይ ጥራሕ ከላሊ ኣለኒ ዝብል እምነት የብለይን ትብል ኣነ ውጽኢት ኣተዓባብያን ኣተሓሳስባን ትግራይየ ካልእ ዘርኢ ዘለዎም ሰባት ልክዕ ከም ትግራዎት ምሳና ብሓባር እናነበሩ እናርኣኹ ስለ ዝዓበኹ ስድራይ ንትግራይ ጥራሕ ንክፈቱ ገይሮም ኣየምሃሩንን ኣየዕበዩንን ትግራዋይውን ናይ ካልእ ከይትኽደን ከይተኽብር ዝብል ኣይኮነን ትሕቲ ዕድመ መርዓ ሞዴል ቅሳነት ሞላ በዓልቲ ሞያ ነርስያ ብ2009 ኣቆጻጽራ ኢትዮጵያ ካብ ዩኒቨርሲቲ ሃሮማያ ተመሪቓ ምስ ወጽአት ኣብ ሓደ ሆስፒታል ተቖጺራ ንዝተወሰኑ ኣዋርሕ ሰሪሓ ሞዴሊንግ ኣብ ኢትዮጵያ ናይ ሙሉእ ግዘ ስራሕካ ጌርካ ክትሰርሐሉ ዘይትኽእል ጌና ዘይዓበየን ወቕትታት ሓሊዩ ዝመጽእን ኢንዳስትሪ ምኻኑ ብምግላጽ ሕጂ ኣብ ምእካብ መረዳእታ ትሰርሕ ምህላዋ ትዛረብ ኣብ ሕክምና ክሳዕ ሞት ሰባት ስለ እትርኢ ስራሕ ነርሲንግ ይኸብደኒ ነይሩ ክመልኮንን ብግብሪ ክመሃሮን ስለ ዘለኒ ግን ብልዑል ጠመተ ካብ ልበይ ይሰርሕ ነይረ ሕዚ ግን ኣብ ሓደ ዘይመንግስታዊ ትካል ሓበሬታ ናይ ምእካብ ስራሕ ይሰርሕ ኣለኹ ኣብ ስርሐይ ትኩርቲ እየ ምንጪ ስእሊ, Kisanet Molla ኣብ ኢትዮጵያ ብዛዕባ ዘሎ ሕማም ፌስቱላ ደቂ ኣንስትዮ ዘካየደቶ መጽናዕቲ ብምሓዝ ኣብ ውድድር ሚስ ፕሮግረስ ኢንተርናሽናል ዝተዓወተት ቅሳነት ልዕሊ 50 ሚእታዊት ደቂ ኣንስትዮ ትሕቲ ዕድመ ከም ዝምርዐዋ ትገልጽ ፍረወይኒ ወርሓዊ ጽግያት ክሳብ ሕጂ ዓው ኢልካ ኣይውግዓሉን ደቂ ኣንስትዮ ዝውከላሎምን መሰለን ዘኽብራሎምን ከም ኣሸንዳ ስርዓት ኣደታት ሃደ ስቄ ዝበሉ በዓላትን ስርዓትን ኣብ ዘለሉ ማሕበረሰብ ከምዚኦም ዝበሉ ጸገማት ምህላዎም ዘደንግጽ ምኻኑያ ትዛረብ ኣብዚ ውድድር ብዛዕባ ሃደ ስቄ ከውግዕ ከለኹ እቲ ባህሊ ብዓይኒ ሰብኣዊ መሰላት መሰላት ደቂ ኣንስትዮን ማዕርነትን ኣስፊሖምዮም ርእዮምዎ ከምዚ ዓይነት ናጽነት እናሃለወክን ከመይ ኢሉ ልዕሊ 50 ሚኢታዊት ደቂ ኣንስትዮ ትሕቲ ዕድመ ይምርዐዋ? 